CELEX: 62014CA0144
Language: bg
Date: 2015-07-09 00:00:00
Title: Дело C-144/14: Решение на Съда (седми състав) от 9 юли 2015 г. (преюдициално запитване от Tribunalul Maramureș — Румъния) — Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș (Преюдициално запитване — Данък върху добавената стойност (ДДС) — Директива 2006/112/EО — Членове 273 и 287 — Задължение за служебна регистрация на данъчнозадължено лице по ДДС — Облагаемост на ветеринарномедицинските услуги — Принцип на правна сигурност — Принцип на защита на оправданите правни очаквания)

7.9.2015   
            
            
               BG
            
            
               Официален вестник на Европейския съюз
            
            
               C 294/7
            
         Решение на Съда (седми състав) от 9 юли 2015 г. (преюдициално запитване от Tribunalul Maramureș — Румъния) — Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș
   (Дело C-144/14) (1)
   
   ((Преюдициално запитване - Данък върху добавената стойност (ДДС) - Директива 2006/112/EО - Членове 273 и 287 - Задължение за служебна регистрация на данъчнозадължено лице по ДДС - Облагаемост на ветеринарномедицинските услуги - Принцип на правна сигурност - Принцип на защита на оправданите правни очаквания))
   (2015/C 294/09)
   Език на производството: румънски
   
      Запитваща юрисдикция
   
   Tribunalul Maramureș
   
      Страни в главното производство
   
   
      Жалбоподател: Cabinet Medical Veterinar Dr. Tomoiagă Andrei
   
      Ответник: Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș
   
      Диспозитив
   
   
               1)
            
            
               Член 273, първа алинея от Директива 2006/112/ЕО на Съвета от 28 ноември 2006 година относно общата система на данъка върху добавената стойност, изменена с Директива 2009/162/EС на Съвета от 22 декември 2009 година, не задължава държавите членки да регистрират служебно данъчнозадължено лице с оглед на събирането на данък върху добавената стойност единствено въз основа на данъчни декларации, различни от декларациите във връзка с този данък, въпреки че въз основа на тях е станало възможно да се установи превишаването от това данъчнозадължено лице на прага за освобождаване от този данък.
            
         
               2)
            
            
               При обстоятелства като тези по делото в главното производство принципите на правна сигурност и на защита на оправданите правни очаквания не са пречка данъчна администрация да реши ветеринарномедицинските услуги да бъдат облагани с данък върху добавената стойност, стига това решение да се основава на ясни правила и практиката на тази администрация да не е била от такова естество, че да е предизвикала в съзнанието на предпазлив и съобразителен икономически оператор основателно доверие във факта, че този данък няма да се прилага по отношение на такива услуги, което запитващата юрисдикция следва да провери.
            
         
      (1)  ОВ C 212, 7.7.2014 г.